ไม่รอช้า คลังเสนอคนละครึ่งเฟส 2 เข้า ครม.สัปดาห์หน้า
รมว.คลังเสนอคนละครึ่งเฟส 2 เข้า ครม.สัปดาห์หน้า ลงทะเบียน 16 ธ.ค.นี้
4 ธ.ค. 2563

นายอาคม เติมพิทยาไพสิฐ รมว.คลัง กล่าวว่า ในสัปดาห์หน้าจะเสนอมาตรการคนละครึ่งเฟส 2 ให้คณะรัฐมนตรี พิจารณาเห็นชอบ และจะให้มีการลงทะเบีบยใหม่เพิ่มอีก 5 ล้านคน ในวันที่ 16 ธ.ค. 2563 และเริ่มใช้เงินในวันที่ 1 ม.ค. 2564 ไปจนถึง 31 มี.ค. 2564 โดยได้วงเงินใช้จ่ายคนละครึ่งคนละ 3,500 บาท
สำหรับผู้ที่รับสิทธิเฟส 1 จำนวน 10 ล้านคน ตั้งแต่วันที่ 16 ม.ค. 2563 จะมีข้อความให้ไปทางโทรศัพท์ให้ยืนยันเข้าร่วมเฟส 2 ซึ่งหากเข้าร่วมจะได้รับเงินเพิ่มอีก 500 บาท ในวันที่ 1 ม.ค. 2564 และใช้จ่ายได้จนถึงวันที่ 31 มี.ค. 2564 ทั้งวงเงินเก่าที่ได้ 3,000 บาท และยังใช้ไม่หมด และวงเงินเก่าที่ได้ใหม่อีก 500 บาท
"การลงทะเบียนใหม่เฟส 2 อาจจะมีมากกว่า 5 คนเล็กน้อย เพราะจะนำยอดที่เหลือของเฟสแรก ที่ไม่เต็ม 10 ล้านคน อยู่จำนวนเล็กน้อยมาลงทะเบียนใหม่ด้วย" นายอาคม กล่าว
นายอาคม กล่าวว่า นอกจากโครงการคนละครึ่งเฟส 2 และการแจกเงินเพิ่มให้ผู้ถือบัตรสวัสดิการ 14 ล้านคน อีกครละ 500 บาท เป็นเวลา 3 เดือน ตั้งแต่เดือน ม.ค.-มี.ค. 2564 เป็นของขวัญปีใหม่ให้กับประชาชนแล้ว กระทรวงการคลังก็ยังพิจารณาของขวัญปีใหม่ให้กับประชาชนเพิ่มเติมอีก ส่วนมาตรการช้อปดีมีคืนหักลดหย่อน 3 หมื่นบาท ต้องใช้ภายในสิ้นปีนี้ จะไม่มีการต่อขยายเวลาหรือเฟส 2 ให้ใช้ถึงปีหน้า
"มาตรการคนละครึ่ง คึกคัก ประชาชน ร้านค้าในตลาด มีการใช้จำนวนมาก สิ่งที่สำคัญคือไม่ได้ซื้อที่ร้านค้าแล้วจบ ร้านค้าก็ต้องไปซื้อวัตถุดิบมาขายเพิ่ม รายใหญ่ก็ได้ประโยชน์ทางอ้อมไปด้วย ทำให้เกิดการหมุนเวียนเงินในเศรษฐกิจฐานราก และเศรษฐกิจโดยรวม" นายอาคม กล่าว